વરતાલના સમૈયામાં આવીને કાશીદાસે મહારાજને બોચાસણ પધારવા પ્રાર્થના કરી. મહારાજ બોચાસણ પધાર્યા. તેમની વાડીમાં ગળીના કુંડ હતા તે કાઢી નાખવાની આજ્ઞા કરી. શ્રીહરિની આજ્ઞાનો વિના વિચાર્યે અમલ કરનાર આ વિશ્વાસુ ભક્તએ આજ્ઞાનુસાર શેરડીની ખેતી કરીને મહારાજને તેડાવ્યા. શ્રીહરિએ વાડીએ પધારીને રસ ઉત્સવ કરેલો. કહેવાય છે કે તે દિવસે કાશીદાસના ખેતરમાં અક્ષરધામમાંથી વિમાનો ઉતરેલા. અક્ષર મુક્તોએ પણ શ્રીહરિનો પ્રસાદ લીધેલો. આજે પણ એ ખેતર વિમાનીયા ખેતર તરીકે ઓળખાય છે. અરે! તેમને ત્યાં લાગેલી આગને ગઢડામાં બેઠા બેઠા મહારાજે પોતાના હાથે ઓલવી નાંખેલી.